**Қазақстан Республикасы**

**Парламенті Мәжілісінің депутаттарына**

*(тізім бойынша)*

*2024 жылғы 26 қаңтардағы*

*№ДС-20 хатқа*

**Құрметті депутаттар!**

Қазақстан Республикасының Үкіметі халықтың табысын арттыру бағдарламасы мен әлеуметтік осал топтарды қолдауға қатысты депутаттық сауалды қарап, бұл бағытта тұрақты негізде жұмыс жүргізіліп жатқанын хабарлайды.

Орталық мемлекеттік органдармен бірлесе отырып, Халықтың табысын арттыру бағдарламасының бірқатар шараларының орындалуына байланысты және депутаттардың ұсынымдарын ескере отырып, қазіргі таңда оны өзектендіру жұмыстары жүргізілуде.

Сонымен қатар, Мемлекет басшысының 2024 жылғы 7 ақпандағы Үкіметтің кеңейтілген отырысында шығыстар көрсеткіштерін ескере отырып, атаулы әлеуметтік көмек көрсету жүйесін қайта қарау жөніндегі тапсырмасын орындау шеңберінде тиісті мемлекеттік органдармен кешенді шаралар әзірленуде.

Парламент депутаттарының әрбір сауалы ерекше бақылауда және барлық мүдделі мемлекеттік органдардың қатысуымен қаралады.

Жалпы Үкімет депутаттық корпустың әлеуметтік жүйені жақсартуға бағытталған ұсыныстарын қарауға дайын екендігін білдіріп, қазіргі уақытта қабылданып жатқан шаралар туралы толық ақпарат қосымшаға сәйкес ұсынылып отыр.

*Қосымша: 7 парақта.*

**Қазақстан Республикасының**

 **Премьер-Министр О. Бектенов**